2017. gada 5. decembrī Rīkojums Nr. 726

Rīgā (prot. Nr. 60 26. §)

**Par apropriācijas pārdali**

1. Atbalstīt apropriācijas pārdali no Izglītības un zinātnes ministrijas 2017. gada budžeta apakšprogrammas 01.07.00 "Dotācija brīvpusdienu nodrošināšanai 1., 2., 3. un 4. klases izglītojamiem" 518 925 *euro* apmērā, apakšprogrammas 01.11.00 "Pedagogu profesionālās kompetences pilnveidošana" 93 184 *euro* apmērā, apakšprogrammas 03.01.00 "Augstskolas" 2 000 *euro* apmērā un apakšprogrammas 03.04.00 "Studējošo un studiju kreditēšana" 180 500 *euro* apmērā uz Izglītības un zinātnes ministrijas 2017. gada budžeta apakšprogrammu 03.03.00 "Zinātniskās darbības attīstība augstskolās un koledžās" 794 609 *euro* apmērā, lai nodrošinātu ar pētniecību saistītas augstākās izglītības attīstību, cilvēkresursu ataudzi pētniecībā, pētniecības veiktspēju, starptautisko konkurētspēju un sasaisti ar nozares vajadzībām.

2. Atbalstīt apropriācijas pārdali no Izglītības un zinātnes ministrijas 2017. gada budžeta apakšprogrammas 01.08.00 "Vispārējās izglītības atbalsta pasākumi" 273 292 *euro* apmērā un apakšprogrammas 02.01.00 "Profesionālās izglītības programmu īstenošana" 61 780 *euro* apmērā neatliekamajam pasākumam "Rīcības plāna personu, kurām nepieciešama starptautiskā aizsardzība, pārvietošanai un uzņemšanai Latvijā minēto pasākumu nodrošināšana" piešķirtā finansējuma, kā arī no apakšprogrammas 01.08.00 "Vispārējās izglītības atbalsta pasākumi" Eiropas skolai paredzētā līdzfinansējuma 20 586 *euro* apmērā uz Izglītības un zinātnes ministrijas 2017. gada budžeta apakšprogrammu 09.08.00 "Balvas par izciliem sasniegumiem sportā" 355 658 *euro* apmērā, lai nodrošinātu naudas balvu piešķiršanu par izciliem sasniegumiem sportā 2017. gadā.

3. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. un 2. punktam.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. un 2. punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

5. Noteikt, ka šā rīkojuma 1. punktā minētais finansējums 794 609 *euro* apmērā atvasinātām publiskām personām jāizlieto līdz 2017. gada 31. decembrim un Izglītības un zinātnes ministrija ir atbildīga par finansējuma izlietojumu atbilstoši pasākuma mērķim un noteiktajā termiņā veiktajiem maksājumiem.

Ministru prezidents Māris Kučinskis

Izglītības un zinātnes ministrs Kārlis Šadurskis